Diari Oficial de la Generalitat Valenciana


Sumari del DOGV 8317, del 14-06-2018 (2018/5361)

Notificació de la sentència dictada en el procediment de divorci contenciós número 97/2017.
-------------------------------------------------------------------------------------------

### Dades del document

Número de DOGV
:   8317

Data del DOGV
:   14-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5361


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 97/2017. [2018/5361]  
Judici família. Divorci contenciós número 97/2017.  
Part demandant: Dunia de Fátima Benavides Gallardo de Romero.  
Part demandada: Guido Ángel Romero Apolo.  
Sobre divorcis no consensuats.  
En el judici referenciat, s'ha dictat la Sentència número 151/2018, de data 21 de febrer de 2018, que té la dispositiva, literalment, com segueix:  
  
«Dispositiva  
Estime la demanda interposada, i declare dissolt per divorci el matrimoni constituït per Dunia de Fátima Benavides Gallardo i Guido Ángel Romero Apolo; amb els efectes legals inherents a la dita declaració, queda dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica. S'estableixen les mesures següents:  
  
1r. S'atribueix, a la mare, l'exercici exclusiu de la pàtria potestat sobre els menors I. i B. La mare podrà per tant sense necessitat de comptar amb l'autorització paterna realitzar tots els actes inherents a la pàtria potestat, com canvi de centre escolar, domicili, autorització de tractaments mèdics per als menors, obtenció del DNI, passaport, i qualsevol altre tràmit burocràtic.  
2n. S'atribueix, a la mare, la guarda i la custòdia dels menors.  
3r. No s'estableix cap règim de visites a favor del pare.  
4t. S'assenyala la quantitat de cent vint-i-cinc euros (125 ?) mensuals en concepte d'aliments en favor de cada fill (375 - en total), quantitat que el pare ingressarà els primers cinc primers dies de cada mes en el compte que designe la mare, que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 % de les despeses extraordinàries que puguen ocasionar els fills. La primera mensualitat a pagar serà la corresponent a desembre de 2016.  
Als efectes d'evitar futures discrepàncies entre els progenitors, ha d'indicar-se que: la pensió alimentària cobreix exclusivament les necessitats bàsiques ordinàries i normals dels fills assenyalades en l'article 142 Codi Civil, en relació amb l'article 154 del Codi Civil, és a dir, tot allò que és necessari per al suport, l'habitació, el vestit, l'assistència mèdica, l'educació i la instrucció i, en definitiva, la formació integral, tot això entés conforme a l'estatus familiar.  
Les despeses extraordinàries integren també l'obligació alimentària, però naixen de necessitats dels fills de naturalesa excepcional, són eventualment i difícilment previsibles, raó per la qual no poden incloure's en la pensió ordinària, al mateix temps que no poden ser costejats per un només dels progenitors sense desequilibrar en el seu perjuí l'equivalència de les seues respectives contribucions. Això no significa que haja de ser sempre imprescindibles i necessaris (cadira de rodes, elements ortopèdics, assistència de terceres persones en cas de malaltia, etc.), cap també que siguen accessoris (operacions quirúrgiques en centres privats encara que estiguen cobertes per la Seguretat Social, etc.), o simplement complementaris (viatges d'estudis, classes particulars, etc.).  
Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, els cursos en l'estranger o en una altra localitat diferent de la del domicili del fill o el cost d'universitats privades, només s'haurà d'assumir el 50 %, de les que es realitzen per comú acord entre els progenitors, sent, en cas contrari, assumit el seu pagament per aquell que haja decidit la realització de l'activitat indicada.  
  
En tot cas, les despeses extraordinàries que no tinguen caràcter urgent hauran de ser consentides per ambdós progenitors i s'entendrà que el contrari consent en la realització de la despesa quan, notificada la intenció de realitzar-lo i el seu import, amb els documents corresponents, per qualsevol mitjà fefaent, deixara transcórrer el termini de deu dies sense mostrar-hi oposició.  
En cas d'oposició expressa del progenitor consultat a la realització de l'activitat/acte, la realització d'aquest requerirà autorització judicial, la qual podrà obtindre's, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en el que s'atorgarà la facultat de decidir a un dels progenitors (art. 156 C. C.).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa com a extraordinària, el qual podrà obtindre's, si és el cas, a través del corresponent procediment de reconeixement de l'article 776.4 Llei d'enjudiciament civil.  
No s'aprecien motius per a imposar les costes processals a cap dels litigants.  
Notifiqueu la present resolució a les parts i feu-los saber que aquesta és susceptible de ser recorreguda en apel·lació dins dels vint dies hàbils següents a la seua notificació per a la seua resolució per la Audiència Provincial d'Alacant.  
Una vegada siga ferma aquesta sentència, remeteu-ne un testimoniatge de la sentència al Registre Civil central, per a la inscripció del divorci, i al registre civil del lloc de naixement dels dos fills menors, per a anotar l'exercici exclusiu de la pàtria potestat al marge de la inscripció del naixement del fill menor que es duga a terme.  
Publicació. L'anterior resolució ha sigut pronunciada, llegida i publicada per la jutgessa que la subscriu, mentre celebrava audiència pública en el dia de la seua data davant del lletrat de l'Administració de justícia; en done fe.»  
Atés que es desconeix l'actual domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha disposat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de la Sentència número 151/2018, de data 21 de febrer de 2018, al demandat Guido Ángel Romero Apolo.  
  
Elx, 23 d'abril de 2018.- El lletrat de l'Administració de justícia: Jesús Larrosa Abellán.